نوشکے (تلار حوالکار) سلطان پاس آ بوزر ٹریلر گاڈی نا چپی مننگ آن کوئٹہ تفتان آرسی ڈی شاہراہ پورو وڑ اٹ بند مس‘ ٹرانسپورٹ گاڈی تتون اوار مسافر بس آک گٹ مسر‘ باسنی ٹی مسافر و ٹرانسپورٹر آتے مشکل آک مون تروئی تمار‘ ڈہ رسینگ آ نوشکے انتظامیہ نا افسر ڈپٹی کمشنر نوشکے جمیل احمد بلوچ، ڈی پی او حسین احمد لہڑی، اسسٹنٹ کمشنر سوبان سلیم دشتی، ایس ایچ او علی احمد بگٹی جاگہ غا سر مسر‘ پولیس و لیویز فورس کسر ءِ ملا و ٹریفک ءِ بحال کننگا و کرین گاڈی مشینری تے کوئٹہ غان بٹنگ انگا‘ میونسپل کمیٹی نوشکے نا فائربریگیڈ کارندہ غاک ہم جاگہ غا سر مسر‘ قومی شاہراہ نا بحالی آ مسافر و ٹرانسپورٹر آک نوشکے انتظامیہ نا منت ءِ ہرفیر۔
